**Mestna občina Krško, Cesta krških žrtev 14, Krško**, (v nadaljevanju: Občina) matična štev. 5874572000, IŠDDV SI18845673, ki jo zastopa Janez Kerin kot župan

In

**ORGANIZACIJA** , naslov , ki jo/ga zastopa predsednik/ca  **,** matična številka: identifikacijska številka za DDV/davčna številka: (v nadaljevanju: izvajalec)

skleneta naslednjo

**P O G O D B O št. 600 - /2025 O710**

**o sofinanciranju v letu 2026**

1. **člen**

**(uvodna določba)**

S to pogodbo se Mestna občina Krško zavezuje za sofinanciranje, izvajalec pa za izvajanje mladinskih programov in projektov, ki je bil/so bili izbran/i z odločbo z dne , na osnovi javnega razpisa za sofinanciranje programov v občini za leto 2026 (Uradni list RS,št. \_\_\_\_\_z dne \_\_\_\_\_; v nadaljevanju: javni razpis).

1. **člen**

**(sofinanciranje programa)**

Pogodbeni stranki se dogovorita, da bo Občina izvajalcu za leto 2026 sofinancirala program \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, v višini do \_\_\_\_\_\_\_\_\_\_\_\_\_ EUR.

Sredstva za sofinanciranje so zagotovljena iz proračuna Občine za leto 2026 na proračunski postavki 3840 – Sredstva za delovanje društev in organizacij. V vseh izplačanih zneskih so všteti morebitni davki, prispevki, stroški ter druge javnofinančne dajatve.

Višina sofinanciranega programa se šteje za znižanega za primer, da so dejanski (končni) stroški izvedbe programa nižji od pogodbene vrednosti.

V tem primeru Občina upošteva znižano vrednost skladno s potrjenim poročilom izvajalca, kar je pisno odobreno s strani pogodbeno določenega skrbnika Občine in vodje pristojnega oddelka Občine.

1. **člen**

**(neupravičenost do sofinanciranja programa)**

Izvajalec ni upravičen do sofinanciranja programa v primeru da:

* program je, oziroma bo sofinanciran iz drugih virov,
* se ugotovi, da je navajal neresnična dejstva ali predložil neverodostojno dokumentacijo.

1. **člen**

**(obveznosti izvajalca)**

Izvajalec se zavezuje da bo:

* skladno s predloženo vlogo in prejetimi sredstvi v ta namen, v celoti in kakovostno izvedel program najkasneje do 31. 12. 2026,
* pravočasno predložil Občini e-zahtevek in vsebinsko popolno poročilo o izvedbi programa,
* Občino takoj obvestil o nastopu okoliščin, ki utegnejo vplivati na izvedbo in obseg programa,
* Občini, na njeno zahtevo, zagotovil spremljanje, preverjanje in nadzor nad izvajanjem programa (vpogled v poslovanje in dokumentacijo) in pri tem sodeloval,
* na primeren način obvestil javnost da program sofinancira Občina (spletna stran, obvestila za medije, tiskovine kot so zloženke, plakati ipd.),
* da bo na zahtevo Občine v letu 2026 vsaj enkrat letno brezplačno sodeloval pri njenih programih in
* da ne bo zastavil ali odstopil terjatev, ki jo ima do Občine iz naslova te pogodbe, tretji stranki.

1. **člen**

**(poročilo izvajalca)**

Izvajalec je dolžan predložiti Občini popolno vsebinsko in finančno poročilo za vsa odobrena sredstva v letu 2026 na predpisanih obrazcih, kot to zahteva razpisna dokumentacija. V poročilu se predvidi tudi izvedba programa v mesecu decembru 2026, za katerega izvajalec odda dopolnitev poročila najkasneje do 31. 1. 2027.

Vsebinskemu poročilu s katerim dokazuje obseg izvedenega programa (npr. število udeležencev, uporabnikov, izvedenih programov znotraj posameznega programa), mora priložiti vsa potrebna dokazila iz katerih je jasno razvidno, da je izvajal program oz. projekt skladno z vloženo prijavo (vabila, članke, odmeve v medijih, fotografije, liste prisotnosti).

V kolikor bo izvajalec na letni ravni iz proračuna Mestne občine Krško iz vseh razpisov skupno prejel 2.000,00 EUR in več, mora finančnem poročilu priložiti tudi verodostojne računovodske listine (račune, pogodbe, obračune za delo, potne naloge idr.), ki prikazujejo realizirane stroške programa, vsaj v višini pogodbenega zneska.

Izvajalec je na zahtevo Občine dolžan poročilo za posamezni program oziroma projekt dopolniti oz. spremeniti, za kar mu Občina določi primeren rok.

1. **člen**

**(izplačila sredstev)**

Občina bo izvajalcu v letu 2025 nakazala sredstva za sofinanciranje programa na njegov račun št: \_\_\_\_\_\_\_\_\_\_\_\_\_\_\_\_\_\_\_\_\_\_\_ odprt pri \_\_\_\_\_\_\_\_\_\_\_\_\_\_\_\_\_\_ najkasneje 30. dan po prejemu e-zahtevka.

Izvajalec mora zadnji e-zahtevek v višini pogodbene vrednosti oddati najkasneje do 20. 11. 2026.

E-zahtevek se lahko odda tudi po delih, in sicer:

* v višini do 70% odobrenih sredstev po podpisu te pogodbe (peta točka prvega odstavka 33. člena veljavnega Zakona o izvrševanju proračunov Republike Slovenije),
* v višini do 30% odobrenih sredstev po predložitvi popolnega vsebinskega in finančnega poročila izvajalca v skladu s 5. členom te pogodbe.

Izvajalec je dolžan izstaviti e-zahtevek skladno z veljavnim Zakonom o opravljanju plačilnih storitev za proračunske uporabnike v elektronski obliki preko enotne vstopne točke pri Upravi RS za javna plačila.

Občina soglaša, da se lahko plačilni rok v izjemnih primerih skrajša. Skrajšanje plačilnega roka se lahko odobri izrecno na podlagi pisne vloge izvajalca in pod pogoji, da finančno stanje Občine dopušča takšno skrajšanje, je izvedba takšnega plačila dovoljena glede na veljavno zakonodajo – skladna z veljavnim Zakonom o izvrševanju proračunov Republike Slovenije ter je skrajšanje plačilnega roka pisno odobreno s strani pogodbeno določenega skrbnika Občine in vodje pristojnega oddelka Občine.

1. **člen**

**(odstop od pogodbe)**

Občina lahko odstopi od pogodbe brez odpovednega roka, če izvajalec:

* krši katerokoli obveznost iz 4. člena te pogodbe,
* krši katerokoli svojo zavezo iz te pogodbe, četudi v tem členu ni izrecno navedena, pa s takim svojim ravnanjem ne preneha niti po pisnem opozorilu Občine,
* če kakorkoli huje krši določila te pogodbe.

V primeru odstopa od pogodbe je izvajalec dolžan Občini povrniti vsa prejeta sredstva, oziroma prejeta sredstva za določen program, skupaj z zakonitimi zamudnimi obrestmi od dneva prejetja sredstev do dneva vračila.

1. **člen**

**(informiranje javnosti)**

Izvajalec dovoljuje, da Občina:

* objavi osnovne podatke o odobrenih in izplačanih denarnih sredstvih, ki so javnega značaja v skladu z veljavnim zakonom, ki ureja dostop do informacij javnega značaja in zakonom, ki ureja varstvo osebnih podatkov,
* uporabi podatke javnega značaja iz programa in njegove vloge za njihovo obdelavo, ter da ga Občina,
* vključi v seznam izvajalcev, ki bo javno objavljen, in bo obsegal navedbo izvajalca, naziv programa, znesek sofinanciranja ter celotno vrednost programa.

**9. člen**

**(sprememba pogodbe)**

Pogodbeni stranki soglašata, da bosta vse spremembe, ki jih ta pogodba izrecno ne predvideva, opredelili z aneksi.

Aneks se sklepa tudi za primer znižanja zagotovljenih proračunskih sredstev za izvedbo programov na predmetnem področju.

1. **člen**

**(spremljanje izvedbe programov)**

Občina in izvajalec se dogovorita, da bosta izvajanje programov spremljala:

* na strani občine Tomaž Novak ali druga od župana pooblaščena oseba,
* na strani izvajalca pa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **člen**

**(ničnost pogodbe)**

Ta pogodba je nična, kadar kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

1. **člen**

**(reševanje sporov)**

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za rešitev pristojno sodišče v Krškem.

1. **člen**

**(veljavnost pogodbe)**

Ta pogodba je sklenjena z dnem, ko jo podpišeta obe pogodbeni stranki in je sestavljena v treh izvodih, od katerih prejme Občina dva izvoda, izvajalec pa enega. Pogodba stopi v veljavo z dnem podpisa obeh pogodbenih strank.

Izvajalec: Mestna občina Krško:

Janez Kerin,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ župan

Datum: Datum: